Keskustelu:Rauno Halme

message: Vaikuttaa epämerkittävältä. Google-haulla löytyy lähinnä Fonectaa, Facebookia, Twitteriä sekä ilmeisesti eri henkilöön liittyvä Yle Uutisten artikkeli työttömästä kuorma-autonkuljettajasta Rauno Halmeesta. --Vyörykkä (keskustelu) 27. syyskuuta 2020 kello 15.12 (EEST)
Mielestäni ihan tarpeeksi merkittävä pidettäväksi. Pitkän uran tehnyt muusikko jolla riittävät meriitit, luottamustoimia sekä eri palkintoja. Minerpirate (keskustelu) 27. syyskuuta 2020 kello 18.16 (EEST)
Suuntaviivojen mukaan päätoimiset taiteilijat ovat pääsääntöisesti merkittäviä. Halme on tehnyt pitkän uran Joensuun kaupunginorkesterissa, joten merkittävyys on aivan selvää. --Elena (keskustelu) 27. syyskuuta 2020 kello 18.23 (EEST)
Sanomalehdistä löytyy tietoa muusikosta, mutta ikävä kyllä näyttävät maksumuurit olevan esteenä tietoon pääsemisessä.
Artikkeli vaatii paljon huomiota, mutta asettuu kyllä merkittävän puolelle. Korkki74 (keskustelu) 27. syyskuuta 2020 kello 20.24 (EEST)
Katselin artikkeleita eräistä muista suomalaisista klarinetisteista ja senkin perusteella olen sitä mieltä, että merkittävyyskriteerit täyttyvät. Pitkän  muusikkouran lisäksi luottamustoimia.
--Paappa (keskustelu) 27. syyskuuta 2020 kello 22.26 (EEST)
Muutama sukulainen äänenjohtajana tai luottamustoimet eivät tee merkittävää. Tuo mammuttimainen litania näyttää kollegoiden kirjoittamalta, entisen puolison tietojen lisäämistä myöten ja on siten kaikkea muuta kuin neutraali. Samalla logiikalla kaikista Suomen pankkivirkailijoista, joilla jokin luottamustoimi, pitäisi tehdä artikkeli. Ei anneta tästä alustastamme tulla kaverikehun epäneutraali alusta. ----176.72.86.35 28. syyskuuta 2020 kello 08.40 (EEST)
thread_title: Merkittävyys

message: Suomen Sinfoniaorkesterit on maailmanlaajuisesti merkittävä järjestö. Maamme pääsyyn huipputasolle tässä on vaikuttanut erinomaisten kapellimestarien lisäksi muusikoiden itsensä paneutunut työ. Rauno Halmeen kohdalla ei vain soittajana muiden joukossa, vaan ideoiden ja esim. merkittävien sävellystilausten kautta. Rauno Halmeen oppilaat ovat menestyneet klarinetisteina, vaikutus, joka ei ole ulkopuolisille aina kovin selkeä.
Hänen elämäntyönsä on poikkeuksellisen laaja sekä erinomaisena instrumentalistina että työyhteisöjensä puolestapuhujana niissä tiukoissa taloudellisissa tilanteissa, joihin Joensuun kaupunginorkesteri on kaupungin ajamana joutunut – Rauno Halmetta voi pitää yhtenä tärkeimmistä orkesteritoiminnan pelastajista Pohjois-Karjalan seudulla.
Koko suomalaisessa orkesterimaailman järjestötoiminnassa niin Suomen Sinfoniaorkesterit -järjestön ja Muusikkojen liiton parissa on Halmeen pitkällä työllä ollut eteenpäin viitoittava vaikutus.
Kamarimuusikkona hänen yhteistyökumppaninsa ovat olleet maineikkaita, Ralf Gothonin tapaisia, eivätkä Yleisradio tai levy-yhtiöt olisi Halmeen ensembleita huomioineet, ellei kyseessä olisi ollut todella korkean tason solistinen työskentely.
Suomen muusikkopiirit ovat pienet, kaikki käytännössä tuntevat toisensa jollain tasolla. Silloin on hiukan onttoa puhua merkittävyysarvioinnissa "kavereitten" tuesta.
Haluamme löytää Wikipediasta muutakin kuin jotenkin keskeisimmäksi ja näkyvimmäksi koetun. Varsinkin klassisen konserttimusiikin puolella jo markkinajärjestelmä on saanut ajettua monet eloisat ja arvokkaat ilmiöt turhaan marginaaliin.
Haluaako Wikipedia tällaista edesauttaa? Eikö mieluummin ole juuri tärkeätä tuoda esiin uusia ja erikoisempia, elämäämme rikastuttavia henkilöitä, asioita ja ilmiöitä? 
Atso Almila, Taideyliopiston Sibelius-Akatemian eläkkeelle jäänyt orkesterinjohdon professori, kapellimestari ja säveltäjä
AtsoA (keskustelu) 28. syyskuuta 2020 kello 12.02 (EEST)
thread_title:  Rauno Halme on merkittävä